CELEX: 32004R1333
Language: sl
Date: 2004-07-20 00:00:00
Title: Uredba Komisije (ES) št. 1333/2004 z dne 20. julija 2004 o trajnem dovoljenju za nekatere dodatke v krmi(Besedilo velja za EGP)

21.7.2004   
            
            
               SL
            
            
               Uradni list Evropske unije
            
            
               L 247/11
            
         
      UREDBA KOMISIJE (ES) št. 1333/2004
   z dne 20. julija 2004
   o trajnem dovoljenju za nekatere dodatke v krmi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 70/524/EGS z dne 23. novembra 1970 o dodatkih v krmi (1) in zlasti členov 3 in 9d(1) Direktive,
   ob upoštevanju naslednjega:
   
               (1)
            
            
               Direktiva 70/524/EGS določa dovoljenja dodatkov, ki se uporabljajo v Skupnosti. Dodatki iz dela II Priloge C k navedeni direktivi se lahko dovolijo brez časovne omejitve, če so izpolnjeni določeni pogoji.
            
         
               (2)
            
            
               Uporaba pripravka mikroorganizma Enterococcus faecium (NCIMB 11181) je bila prvič začasno dovoljena za teleta in pujske z Uredbo Komisije (ES) št. 2690/1999 (2).
            
         
               (3)
            
            
               Ob vložitvi vloge za ta mikroorganizem za dovoljenje brez časovne omejitve so bili predloženi novi podatki. Ocena je pokazala, da so pogoji Direktive 70/524/EGS za pridobitev takega dovoljenja izpolnjeni.
            
         
               (4)
            
            
               Zato bi se morala uporaba tega mikroorganizma za teleta in pujske, kakor je določena v Prilogi, dovoliti brez časovne omejitve.
            
         
               (5)
            
            
               Ocena vlog kaže, da so potrebni določeni postopki za zaščito delavcev pred izpostavljenostjo dodatku iz Priloge k tej uredbi. Ta zaščita bi morala biti zagotovljena z uporabo Direktive 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu (3).
            
         
               (6)
            
            
               Ukrepi, predvideni v tej uredbi, so v skladu z mnenjem Stalnega odbora za prehransko verigo in zdravstveno varstvo živali –
            
         SPREJELA NASLEDNJO UREDBO:
   Člen 1
   Pripravek Enterococcus faecium (NCIMB 11181), določen v prilogi, se dovoli za uporabo kot dodatek v prehrani živali, brez časovne omejitve, pod pogoji, določenimi v navedeni prilogi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. julija 2004
      
         
            Za Komisijo
         
         David BYRNE
         
         
            Član Komisije
         
      
   
   
      (1)  UL L 270, 14.12.1970, str. 1. Direktiva, nazadnje spremenjena z Uredbo (ES) št. 1756/2003 (UL L 265, 3.10.2002, str. 1).
   
      (2)  UL L 326, 18.12.1999, str. 33.
   
      (3)  UL L 183, 29.6.1989, str. 1. Direktiva, kakor je bila nazadnje spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).
   
      PRILOGA
      
                  ES št.
               
               
                  Dodatek
               
               
                  Kemijska formula, opis
               
               
                  Vrsta ali kategorija živali
               
               
                  Zgornja meja starosti živali
               
               
                  Najmanjša vsebnost
               
               
                  Največja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg popolne krmne mešanice
               
            
                  Mikroorganizmi
               
            
                  E 1708
               
               
                  
                     Enterococcus faecium
                  
                  NCIMB 11181
               
               
                  Pripravek Enterococcus faecium, ki vsebuje najmanj
                  
                               
                           
                           
                              v prašku:
                              
                                           
                                       
                                       
                                          4 × 1011 CFU/g dodatka
                                       
                                    
                        
                               
                           
                           
                              obložena oblika:
                              
                                           
                                       
                                       
                                          5 × 1010 CFU/g dodatka
                                       
                                    
                        
               
                  Teleta
               
               
                  6 mesecev
               
               
                  5 × 108
                  
               
               
                  2 × 1010
                  
               
               
                  V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
               
               
                  Brez časovne omejitve
               
            
                  Pujski
               
               
                  —
               
               
                  5 × 108
                  
               
               
                  2 × 1010
                  
               
               
                  Za pujske do približno 35 kg.
                  V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
               
               
                  Brez časovne omejitve